En hidtil hemmelig undersøgelse afslører, at der allerede i 2006, var grundlag for at fjerne Serritslev-børnene.
 

Ved torsdagens retsmøde i Serritslev-sagen, blev indholdet af en hidtil hemmeligholdt redegørelse fra Ankestyrelsen afsløret. Det skriver Jyllandsposten. Heri står der bl.a. at der allerede i 2006, var grundlag for at fjerne børnene. 12. juli 2006 var politiet på adressen, hvor familien boede på Lolland. Efterfølgende beskrev politifolkene "levevilkårene for børnene i hjemmet som fuldstændig uacceptable". Moderens forsvarer, Henrik Garlik Jensen brugte det faktum, at kommunen ikke havde reageret, til at forsvare moderen. Ankestyrelsens beslutning om, at det er Lolland Kommune der skal betale for anbringelsen af børnene, sker primært ud fra indholdet af den hidtil hemmeligholdte undersøgelse.